การติดเกม - วิกิพีเดีย

# การติดเกม

### จากวิกิพีเดีย สารานุกรมเสรี

การเสพติดเกม (อังกฤษ: game addiction) หรือเรียกสั้น ๆ ว่า "การติดเกม" เป็นอาการเสพติดทางจิตวิทยา เกิดจากการเล่นเกมคอมพิวเตอร์หรือวิดีโอเกม ส่วนมากจะเป็นเกมประเภท เอ็มเอ็มโออาร์พีจี (เกมแบบสวมบทบาทที่มีผู้เล่นออนไลน์พร้อมกันหลายคนมาก) ที่เล่นได้ต่อเนื่องไม่มีวันจบ หรือ เกมออนไลน์ที่มีระดับขั้นหรือด่านจำนวนมากหรือซับซ้อน รวมถึงมีการโต้ตอบกับสังคมผู้เล่นเกมด้วยกัน คนที่ติดเกมอาจรู้สึกมุ่งมั่นเอาจริงเอาจังในการเล่น และรู้สึกว่าเลิกหรือหยุดเล่นได้ยาก มักจะส่งผลระยะยาวให้เกิดอาการอยากอยู่คนเดียว ไม่อยากมีสังคม เพื่อน หรือ ครอบครัว ตัวอย่างของปัญหาของการเสพติดเกม เช่น แม่หม้ายผัวติดเกม (gamer widow) คือ คนที่ว้าเหว่เหมือนเป็นโสด เนื่องจากคู่สมรสติดเกม

ปัจจุบันมีความพยายามศึกษาเกี่ยวกับภาวะการติดเกมกันมากจากหน่วยงานต่าง ๆ ในประเทศไทย ทั้งจากภาครัฐผู้กำหนดนโยบาย ผู้ประกอบการอุตสาหกรรมเกม และนักวิชาการคอมพิวเตอร์ อย่างไรก็ตาม การแก้ปัญหาที่เป็นที่ยอมรับในระดับสากลพบว่ามาจากนักจิตวิทยาหรือจิตแพทย์ ส่วนหน่วยงานอื่นส่วนใหญ่เป็นการประสานงานให้เกิดผลจากการศึกษาของนักจิตวิทยา

## [แก้] ดูเพิ่ม

- การเสพติดคอมพิวเตอร์

## [แก้] แหล่งข้อมูลอื่น

- www.olganon.org เว็บสำหรับคนติดเกมออนไลน์
- www.gamerwidow.com เว็บกระดานข่าวอิเล็กทรอนิกส์สำหรับแม่หม้ายผัวติดเกม หรือคนที่มีอาการติดเกม
- www.gamingpatch.com กระดานข่าวอิเล็กทรอนิกซ์สำหรับคนที่ต้องการเล่นเกมให้น้อยลง
- บทความจากนิตยสารไวร์ด (Wired Magazine) พร้อมข้อมูลสั้น ๆ และคำพูดจากการศึกษาด้านการติดเกม
- "การรักษาการติดการออนไลน์ของประเทศจีน" โดย แดเนียล กริฟฟิธส์ สำนักข่าวบีบีซี, 10 ตุลาคม ค.ศ. 2005, ได้รับเมื่อ 14 มีนาคม ค.ศ. 2006.
- "หยุดเรียกว่าติดเกมซักที" มุมมองเกี่ยวกับ "การติดเกม" ของตลาดนักค้าเกม
- CivAnon มุขตลกเกี่ยวกับแนวคิดของการติดเกมในด้านการโฆษณาเกม ซิวิไลเซชั่นโฟร์ (Civilization IV)
- ศูนย์เฝ้าระวังความปลอดภัยด้านสารสนเทศและการสื่อสารแห่งประเทศไทย นำเสนอความพยายามในการช่วยเหลือเด็กติดเกมให้เป็นเด็กสร้างเกม
- กรมสุขภาพจิต ผลของการจัดกิจกรรมกลุ่มบำบัดเด็กติดเกมตามแนวทฤษฎีการปรับพฤติกรรมทางปัญญา บนพื้นฐานความรู้ของแมททริกซ์โปรแกรม

ดึงข้อมูลจาก "http://th.wikipedia.org../../../%E0%B8%81/%E0%B8%B2/%E0%B8%A3/%E0%B8%81%E0%B8%B2%E0%B8%A3%E0%B8%95%E0%B8%B4%E0%B8%94%E0%B9%80%E0%B8%81%E0%B8%A1.html".

หมวดหมู่: เกมคอมพิวเตอร์และวิดีโอเกม | การเสพติด

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- Suomi